
Oksitoansk 


Oksitoansk, Lenga d'oc of Langue d'oc (Oksitoansk: occitan, lenga d'dc) is ne romaniske Sproake, ju 
der in Oksitanien, dat is dat suudelke Frankriek, Monaco, un wakke Doale in Italien un Spanien boald wad. 

Foan do Sproakkundige wad Frankriek atter do ferskeedene Foarme fon dat Woud "jee" in two groote 
Sproakgestriche ferdeele: Dat Noude, wat dat Woud oui foar "jee" bruukt, is dat Gestrich fon ju lang ue 
d'oil ("ju o'il-Sproake"), in dat Suude wad ju langue d'oc boald (oil un oc betjuude bee "jee"). 

Oksitoansk wad as ju groote Sustersproake fon dat Frantsooske betrachted, sien oold Sproakgestrich in dat 
Suude nimt n Traadendeel ien fon dat Frankriek fon daalich. Ju gnaue Taal Baalere is nit bekoand, man 
atter Skatsengen rakt dat 700 000 Ljuude, do der dat noch aided as Uumgongssproake benutsje un 
muugelk tweelich Millione potentielle Baalere, do der ne passive Kunde fon ju Sproake haabe of do der 
mad Halpe fon Unnergjucht hiere gruundlaasende Kunde fon dat Oksitoanske so ferbeeterje konnen uum 
dat as een Ferkiersproake tou bruuken. 

Oksitoanien (Oksitoansk: Occitania) is die Deel fon Suud-Frankriek, wier sik ju oksitoanske Sproake, ju 
langue d'oc of Occitan, uut ju Gallisk-Roomske Variante fon dat Vulgarlatienske antwikkeld had. Die 
Noome "Oksitanien" wad siet dat 13. Jierhunnert ferwoand. Sowat 15 Millione Ljuude - n Fjoondel fon ju 
frantsooske Befoulkenge - lieuwet in dat Gestrich un twaintraadel fon him had moor of minner Kunde fon 
ju oksitoanske Sproake. Der wad skatsed, dat moor as two millione Moanskene - foarallen ap dat Lound - 
Oksitoansk as Uumgongssproake bruuke konnen, wan uk do laaste Muursproakebaalere do der neen 
Kunde fon dat Frantsooske (ju amtelke Sproake) haiwed hieden, al in do triiutiger Jiere fon dat twintichste 
Jierhunnert stuurwen sunt. Deeruum dat ju Ferweendenge fon dat Frantsooske uk al ap ju Skoule aptwoangen wuude, leeuwe fuul oolde Ljuude noch altied, 
dat dat Oksitoanske niks moor is as ne uutoardede lokoale Variante fon ju frantsooske Sproake. 

Man dat is duiitelk, dat ju oksitoanske Sproake n salwenstandich Lid fon ju romaniske Gruppe fon Sproaken is, wan dat deerfon uk n grooten Antaal fon gjucht 
ferskeedene Dialekte rakt. Do two grootste Gruppen sunt do Dialekte fon ju Limousin un fon Auvergne in dat Noude un fon Gascogne un Languedoc (n 
Gestrich wat uk dan Noome fon ju Sproake dracht) in dat Suude. 

Ju addere Geskichte 


Do eerste oksitoanske Woude in latienske Geskrifte ferskiene in dat Tiedoaler twiske 700 un 800. Die eerste bekoande Takst, die der gans ap Oksitoansk 
skrieuwen is, datiert uut dat Jier 1002. 

Twiske 1229 un 1232 arooberde Jaume I "El Conqueridor" ("Die Aroober") do Oailounde Mallorca un Valence ap do Almohadiske Moslem-Harskere. 
Kataloansk, wat in judeer Tied noch tou grooten Deel uureenstamde mad dat middeloalerlike Oksitoanske, arsatte dat Arabiske as amtelke Sproake. 

Ju Bloitetied in dat Middeloaler 


Ju Sproake un ju Literatuur fon Oksitanien spielt ne wichtige Rulle in ju middeloarlike Geskichte fon Waast-Europa . Ju Geskichte fon ju oksitoanske 
Literatuur fangt oun mad dan Dichter un Hartsoch Wiilm IX fon Aquitanien (1071- 1127) . Dat Oksitoanske, ju Sproake fon do Trobadore, is ju Sproake in ju do 
riederlike Ljoowesgeskichten toun eersten Moal in in ju europaiske Literatuurgeskichte foarkuumen dwo. Ju Soage fon Tristan en Isolde is uut Oksitanien uur 
dat ganse Faastlound fon Europa fersprat. Fereerenge fon do Wieuwljuude un ne kosmopolitiske Kultuur wuuden ferstaarked unner Ienfloud fon do Kathare, 
ne gnostisk e Bewaagenge, ju n oainen Oard Kristendum antwikkeld hiede. Ju oksitoanske Kultuur fon Fraiegaid un Toleranz had domoals fon dat Gestrich dat 
maast foarskrittelke un bloiende in Europa moaked un sien Bosskup had sik goud fersprat un eegentelk aal europaiske Hoawe beienflouded. 

Die Kjuustoach juun do Kathare 


In do gjouelke Kjuustoage fon 1209 bit 1244 sunt Duusende fon Ljuude fermoarend un is ju bloiendste Kultuur in Europa fernichted wuuden. Do Kathare, do 
der nit ju Goddelkhaid fon Jesus Kristus akseptierje wiiiilen un do der dan waareldske God fon do hebraiske Skrifte oulienden, sunt fon do ‘kristelke’ Noud- 
Frantsooske Fierdere un mad Geneemigenge fon dat Vatikan uutrooded wuuden. Do Oksitanier, do der do Noud-Frantsooske eegentelk altied as Uutloundere 
betrachteden, bleeuwen in do naiste Jierhunnerte aargwoanisk juunuur ju Regierenge in Paris. Ju Frantsooske Revolution fon 1789 wuud in dat Gestrich staark 
unnerstutsed, juust as do Toachten fon dan Antiklerikalismus un dan radikoale Sozialismus. Daalich rakt dat wier ne litje Bewaagenge, ju der dat Antoanken 
un dat Aarwe bie do Ljuude foardert. 















Siet do Kjuustoage fersakt ju Befoulkenge hiere Identitat moor of minner truch dan Gebruuk fon ju oaine Sproake tou bewoarjen. So wimd uk in dat trattienste 
Jierhunnert die Noome Oksitanien foar dit Gestrich ienfierd. Man mad dat Edikt fon Villers-Cotterets wuud dat Oksitoanske 1539 tougunsten fon ju Noud- 
Frantsboske Sproake ouskaffed un ferskeedene Skrieuwere as Michel Eyquem de la Montaigne un Charles Baron de Montesquieu skalteden uume ap ju 
Sproake fon dat lie de France. Wier do Behoorde un do Geleerde ju Sproake eer as ne uunkorrekte Sproake of Dialekt betrachtje, wuud ju oksitoanske Sproake 
fon ju Loundbefoulkenge altied bruukt un arreegede wier Interesse bie do romantiske Stroomengen fon dat 19. Jierhunnert. In wakke Gebiete, as in n Medoc 
bie Bordeaux honnelt sik dat daalich uum litje Gruppen, do hiere Dialekt fon ju Sproake pleegje. 

Dialekte 


Do wichtichste Dialektgruppen fon ju oksitoanske Sproake sunt: 

■ Noud-Oksitoansk (Nord-Occitan) mad Limousinisk (in ju Limousin), Auvergnatisk (in ju 
Auvergne) un Alpine Dialekte in dan suudelke Deel fon do frantsooske Alpen , 

■ Suud-Oksitoansk ( Occitan Meridional) mad Languedokisk (in ju Languedoc), Provensalisk 
(in ju Provence) un Nissart in ju Uumgeegend fon Nice (wierbie Nissart oafte uk bie 
Provensalisk reekend wad) un 

■ Gascognisk ( Gascon ) (in ju Gascogne) mad deerbie Aranesisk in ju spoanske Val dAran 
(Arandoal). Weegen sien ouwiekende sproakkundige Besunnerhaide wad dat Gascogniske 
bietiede uk as ne oaine Sproake betrachted. Dat Aranesiske wad, uumdat dat minner unner 
frantsdosken lenfloud stoant (dat Val dAran heert tou Katalonien, Spanien), uk oafter 
sunnerd deerfon behonneld. Aranesisk is een amtelke Toal fon Katalonien. 

Wakke Romaniste meene dat ne aange Ferwantskup bestoant twiske Oksitoansk un ju Kataloanske 
Sproake, wierbie do maaste Unnerskeede fon daalich unner lenfloud fon ju uurharskjende frantsooske un 
spoanske Sproake antsteen weese skallen. Ju Skrieuwwiese fon dat Oksitanske gjucht sik woanelk atter dat Frantsooske, wier ju spoanske Skrieuwwiese ap dat 
Kataloanske uurdrain is. 



Geografiske Ferspreedenge fon do Oksitoanske 
Dialektgruppen 


Amtelken Stoatus 


Ju oksitoanske Sproake wad an dan Anfang fon dat 21. Jierhunnert noch aal nit as Amtssproake ferwoand, 
man dat frantsooske Fiersjokenoal France 3 bjut raageld Attergjuchte in Oksitoansk. Suud-Frantsooske 
Baidene konnen ju oksitoanske Toal leere in besunnere Baidenstuune, do sonaamde calandretas. 

Moderne Dichtere 


Foarallen ju Oarbaid fon dan Dichter Frederic Mistral (1830-1914) stuud an dan Beginpunkt fon ju naie 
Bloitetied fon ju oksitoanske Sproake. Touhoope mad uur Skrieuwere gruundede hie ap n 25. Moai 1854 
ju kultural-politiske Bewaagenge Felibrige, ju der fersakt ap Gruund fon ju provensaliske Dialekt ne naie 
Standardsproake tou skafjen, ju sik uk foar literariske Siele oaint. Mad Foarloopere as Abbe Joseph Roux 
{die der ju Skrieuwwiese standardisierde}, Prosper Estieu un Antonin Perbosc wuud Mistral die 
wichtichste oksitoanske Dichter. Foar dat Gedicht Mireio, wat hie al 1851 skrieuwen hiede, kreech Mistral 
in dat Jier 1904 dan Nobelpries foar Literatuur. 

Max Rouquette (oksitoansk: Max Roqueta) is n uur grooten oksitoansk-provensoalsken Dichter fon dat 20. 

Jierhunnert. Sien Wierk uumfoatet ferskeedene Romane, Kuutgeskichten, Gedichte un Tjooterstukke, do 
hie uk salwen atter dat Frantsooske uursatten diede. Max Rouquette stoorf in n Juni 2005 in dat oaler fon 96 Jiere in Montpellier. 


Fergliekenge mad uur romaniske Sproaken 


Seeltersk 

Laden 

Frantsoosk 

Italienisk 

Spoanisk 

Oksitoansk 

(Santroal-)Kataloansk 

Portugesisk 

Rumanisk 

Koai 

clavis | 
Fjooden Fal 
clavem 

clef/cle 

chiave 

Nave 

clau 

clau 

chave 

cheie 

Noacht 

nox | 

Fjooden Fal 

noctem 

nuit 

notte 

noche 

nueit 

nit 

noite 

noapte 

sjunge 

cantare 

chanter 

cantare 

cantar 

cantar 

cantar 

cantar 

canta 

Buk 

capra 

chevre 

capra 

cabra 

cabra 

cabra 

cabra 

capra 

Sproake; 

Tunge 

lingua 

langue 

lingua 

lengua 

lenga 

llengua 

lingua 

limba 

Plats 

platea 

place 

piazza 

plaza 

plaga 

plaga 

praga 

piata 

Braach 

pons | 
Fjooden Fal 
pontem 

pont 

ponte 

puente 

pont 

pont 

ponte 

pod 

Saarke 

ecclesia 

eglise 

chiesa 

iglesia 

gleisa 

esglesia 

igreja 

biserica 

Kroankenhuus 

hospitalis 

hopital 

ospedale 

hospital 

espital 

hospital 

hospital 

spital 

Sies 

caseus | 

fromage 

formaggio 

queso 

formatge 

formatge 

queijo 

cas, 


Vulgarlatien 







branza 


formaticum 









Ferbiendengen 

^ Commons: Oksitoanske Sproake (https://c0mm0ns.wikimedia.0rg/wiki/Category:Ocritan_language?uselang=stq) - Mediendoataie 
Wikipedia ap Oksitoansk 

■ Woudebouk Oksitoansk-Duutsk (https://de.wikti0nary.0rg/wiki/Kateg0rie:Okzitanisch) 

■ Okzitanisch im Lexikon der Romanistischen Linguistik (de Gruyter ReferenceGlobal) (http://www.reference-global.com/series/lrl) 

■ Diccionari general Occitan de Cantalausa (http://amourdelire.free.fr/diccionari/) (einsprachig okzit.) 

■ panOccitan.org - L'Occitan de communication (http://www.panoccitan.org/) (franz. u. okzit.): u. a. mit Worterbuch, Kurzinformationen zu 
Sprache u. Grammatik u. Sprachlektionen 

■ Association Internationale d'Etudes Occitanes (AIEO) - Sektion deutschsprachiger Lander (http://www.occitania.de): Mit 

Forschungsbibliographie und Verzeichnis der Lehrveranstaltungen an deutschsprachigen Universitaten 

■ Ostal d'Occitania de Tolosa (http://www.ostaldoccitania.net) The house of occitan associations of Toulouse 

■ La langue du Medoc (http://gasconha.com/lenga_medoc.php) 

